ORDE do 29 de xaneiro de 2010 pola que se procede ao nomeamento e destitución de membros da Comisión Galega de Laboratorios de Ensaios e Control de Produtos Alimenticios relacionados co Consumo Humano.
CONSELLERÍA DE SANIDADE — II. AUTORIDADES E PERSOAL — 12/02/2010

O Decreto 14/2000, do 7 de xaneiro, de autorización de laboratorios para a realización de determinados ensaios de control de produtos alimenticios relacionados co consumo humano, regula no seu artigo 1.1º a creación da Comisión Galega de Laboratorios de Ensaios e Control de Produtos Alimenticios relacionados co Consumo Humano, e determina no artigo 4.2º a súa composición.
Por medio das ordes da Consellería de Sanidade do 6 de marzo de 2000 e do 25 de xaneiro de 2001 fixéronse públicos, respectivamente, os nomeamentos dos membros da devandita comisión así como dos seus suplentes.
Con posterioridade nomeáronse novos membros da comisión que foron recollidos nas ordes da Consellería de Sanidade do 12 de maio de 2003 e do 22 de marzo de 2006.
Co motivo dos cambios producidos pola nova estrutura organizativa da Xunta de Galicia, e as consecuentes modificacións na titularidade e no desenvolvemento destes postos, é necesario realizar novos nomeamentos dos membros da citada comisión.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º.-Cesamentos.
Cesan como membros da Comisión Galega de Laboratorios de Ensaios e Control de Produtos Alimenticios relacionados co Consumo Humano, os citados no anexo I a esta orde.
Artigo 2º.-Nomeamentos.
Noméanse, por proposta das consellerías de Economía e Industria, do Mar, do Medio Rural e de Sanidade, como membros da Comisión Galega de Laboratorios de Ensaios e Control de Produtos Alimenticios relacionados co Consumo Humano os citados no anexo II a esta orde.
Disposición derrogatoria
Quedan derrogadas todas as disposicións de igual ou inferior rango que se opoñan ao establecido nesta orde e, en particular, as seguintes: Orde do 6 de marzo de 2000, Orde do 25 de xaneiro de 2001, Orde do 12 de maio de 2003 e Orde do 22 de marzo de 2006.
Disposición derradeira
Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de xaneiro de 2010.
María del Pilar Farjas Abadía
Conselleira de Sanidade
ANEXO I
Cesamentos
Cesan como membros da Comisión Galega de Laboratorios de Ensaios e Control de Produtos Alimenticios relacionados co Consumo Humano as persoas seguintes:
-Mª José Teijeiro Dacal, xerente do Instituto Galego de Consumo como vogal representante da Consellería de Innovación e Industria.
-Rafael Álvarez-Sarandes Lavandeira como vogal suplente representante da Consellería de Innovación e Industria.
-Xosé Manoel Romarís Pais, director xeral de Intecmar como vogal representante da Consellería de Pesca e Asuntos Marítimos.
-Cristina Álvarez Álvarez, xefa da unidade de microbioloxía de Intecmar como vogal suplente representante da Consellería de Pesca e Asuntos Marítimos.
-Ángel Gómez Amorín, subdirector xeral de Programas de Saúde Pública como vogal representante da Consellería de Sanidade.
-Xurxo Hervada Vidal, subdirector xeral de Xestión e Calidade en Saúde Pública como vogal suplente representante da Consellería de Sanidade.
-José Ángel Viñuela Rodríguez, xefe do Servizo de Inspección e Laboratorios de Saúde Pública da Consellería de Sanidade, como secretario.
-Patricia Daporta Padín, xefa do Servizo de Protección da Saúde Fronte a Riscos Xerais da Consellería de Sanidade, como suplente do secretario.
ANEXO II
Nomeamentos
Noméanse como membros da Comisión Galega de Laboratorios de Ensaios e Control de Produtos Alimenticios relacionados co Consumo Humano os seguintes:
-Vogal representante da Consellería do Mar:
Titular: directora xeral do Intecmar.
Suplente: subdirector xeral do Intecmar.
-Vogal representante da Consellería de Economía e Industria:
Titular: directora/coordinadora do Laboratorio de Consumo de Galicia.
Suplente: xefa de sección do Laboratorio de Consumo de Galicia.
-Vogal representante da Consellería do Medio Rural:
Titular: director do Laboratorio de Sanidade e Produción Animal de Galicia.
Suplente: xefe de sección do Laboratorio de Sanidade e Produción Animal de Galicia.
-Vogal representante da Consellería de Sanidade:
Titular: subdirectora xeral de Xestión.
Suplente: subdirector xeral de Programas de Control de Riscos Ambientais para a Saúde.
-Secretario:
Titular: xefe do Servizo de Laboratorios de Saúde Pública da Consellería de Sanidade.
Suplente: xefe do Servizo de Seguridade Alimentaria da Consellería de Sanidade.